
	UKMERGĖS RAJONO SAVIVALDYBĖS ADMINISTRACIJOS
TAUJĖNŲ SENIŪNIJA

 Biudžetinė įstaiga. Kęstučio a. 3, LT- 20114 Ukmergė.
Duomenys kaupiami ir saugomi Juridinių asmenų registre, kodas 188752174.
Seniūnijos duomenys: biudžetinės įstaigos filialas Ukmergės g. 12, LT-20348 Taujėnų mstl., Ukmergės r., 

tel. (8 340) 45293, faks. (8 340) 45293, el. p. taujenai@ukmerge.lt, filialo kodas 188690299




2022 METŲ VEIKLOS PROGRAMOS ATASKAITA

                                            2023-01-31
                                              Taujėnai
I. BENDROJI DALIS
                  Taujėnų seniūnija – didžiausia  pagal užimamą plotą rajone. Seniūnijos teritorijos plotas 233,76 kv.km., čia gyvena 1309 gyvenamą vietą deklaravę gyventojai. Seniūnijoje yra 56 kaimai. Vieni iš didesnių  yra Taujėnai, Baleliai, Lėnas, Užulėnis, Pamūšis, Užupušiai. Teritorija suskirstyta į  penkias seniūnaitijas.  

       Seniūnijoje  veikia 5 bendruomenės: Taujėnų miestelio, Užugirio, Balelių, Užupušių ir Pamūšio kaimų.

                Taujėnų seniūnija yra Ukmergės rajono savivaldybės administracijos struktūrinis teritorinis padalinys, veikiantis Ukmergės rajono teritorijoje. Seniūnijos administracinės patalpos yra Užugirio g. 1, Taujėnų miestelyje, antrame aukšte savivaldybei priklausančiame pastate. 
                Seniūnijos paskirtis yra plėtoti vietos savivaldą, kaip demokratinės valstybės raidos pagrindą jai priskirtoje teritorijoje bei įgyvendinti jai pavestas viešojo administravimo funkcijas.
                Savo veikloje vadovaujasi Lietuvos Respublikos Vietos savivaldos įstatymu, Lietuvos respublikos Konstitucija, Valstybės tarnybos ir kitais įstatymais, Vyriausybės nutarimais,  savivaldybės tarybos sprendimais, mero potvarkiais  bei  savivaldybės administracijos direktoriaus įsakymais. 
                Seniūnija prisideda prie Ukmergės rajono savivaldybės tarybos darbo plano, savivaldybės strateginio veiklos plano programų įgyvendinimo, pagal kurį vykdytos šios programos: 
1. Savivaldybės valdymo;   
2. Kaimo plėtros;
3. Viešosios infrastruktūros plėtros;
4. Sveikatos apsaugos ir socialinės paramos programa;

5. Užimtumo didinimo programos.
               Vykdant šias programas, siekiama užtikrinti kokybišką ir visiems prieinamą viešųjų paslaugų teikimą seniūnijos teritorijoje.

II. SAVIVALDYBĖS VALDYMO PROGRAMA
Seniūnija dokumentų valdymą organizavo vadovaujantis dokumentų rengimo, tvarkymo ir apskaitos taisyklėmis bei kitais norminiais aktais, elektroninėje dokumentų valdymo ir saugojimo sistemoje. Funkcijų įgyvendinimo užtikrinimui, viešojo administravimo vykdymui  seniūnija registravo ir rengė įvairius  raštus,  pažymas ir leidimus, atliko notarinius veiksmus.

Seniūnijoje buvo atlikti 38 viešieji pirkimai pagal 2022 m. patvirtintą viešųjų pirkimų planą. Visi vykdyti pirkimai buvo mažos vertės.

Seniūnija įgyvendino gyvenamosios vietos deklaravimo  funkcijas. 2022 metų gruodžio 31 d. Taujėnų seniūnijoje gyveno 1309 gyvenamąją vietą deklaravę gyventojai.
Seniūnijos teritorijoje gyvenančių gyventojų skaičius mažėjo. Per dešimt metų sumažėjo 341  gyventoju.  

 Seniūnija įgyvendino gyvenamosios vietos deklaravimo  funkcijas.

	Dokumento rūšis
	2019 m.
	2020 m.
	2021 m.
	2022 m.

	Išvykimo iš Lietuvos Respublikos ilgesniam nei 6 mėn. deklaracijos
	14
	8
	5
	8

	Pažymos apie deklaruotą gyvenamąją vietą
	74
	107
	77
	49

	Sprendimai dėl duomenų naikinimo ar deklaravimo duomenų keitimo
	16
	17
	16
	62

	Prašymai įtraukti į gyvenamosios vietos neturinčių asmenų apskaitą
	16
	11
	12
	16


  Finansų skyriui sudaryti ir perduoti netinkamų naudoti (fiziškai pažeistų, sunaikintų ir pan.) turto objektų ir gyventojų, deklaravusių savo gyvenamąją vietą neurbanizuotose teritorijose sąrašai. Kas savaitę buvo teikiami duomenys apie naują gyvenamąją vietą ir išvykimą į užsienį deklaravusius asmenis.
 
2022 metais  buvo atliktas remontas seniūnijai priklausančiame Balelių UDC pastate. Remontas atliktas, savivaldybės lėšomis. Jo paskirtis pritaikyti pastatą Ukrainiečių apgyvendinimui. Apgyvendinta 5-ios ukrainiečių šeimos, 8 suaugę ir 8 vaikai. 


Iš viso seniūnijos teritorijoje gyvena 12 ukrainiečių  šeimų, 16 suaugusių ir 16 vaikų, viso 32 gyventojai. Jos įsikūrusios Taujėnų dvaro svečių namuose,  Ukmergės miškų urėdijai priklausančiame pastate Mažeikių kaime ir Balelių UDC.
Savivaldybės lėšomis prie Taujėnų seniūnijos administracinio pastato atnaujinti ir sutvarkyti seniūnijos prieigos takeliai, laiptai, pandusas neįgaliems ir apsaugotos sienos nuo plytų trūkinėjimo. 

III. KAIMO PLĖTROS 
Vykdant viešųjų darbų programą, per 2022 metus seniūnijoje buvo įdarbinti 3 asmenys pagal užimtumo didinimo programą. Su 27 gyventojais sudarytos sutartys pasitelkimo visuomenei naudingiems darbams. Rajono socialinės paramos skyriui išrašyta 137 pranešimai apie atliktus darbus. Nuolat buvo tvarkoma seniūnijos teritorija: šienaujamos vejos, prižiūrimos kapinės ir teritorijos prie jų,  tvarkomi paplūdimiai, parkai, skverai, gatvių ir kelių šalikelės, konteinerinės aikštelės, autobusų sustojimo vietos Taujėnų ir Lėno gyvenvietėse, teritorijos prie paminklų. Taip pat talkininkauta prižiūrint seniūnijos kaimų ir katalikų bendruomenių teritorijas. Seniūnijos turima technika šienauti plotai prie vasaros estrados, Balelių ąžuolo  ir kitos erdvės, tai sudarė apie 3 hektarus ploto. Tris kartus šienautos seniūnijai priskirtų viešųjų ir vidaus kelių šalikelės. Viso susidarė apie 500 km. 

Seniūnijos teritorijoje yra 13 veikiančių kapinių, vienos didžiausių Užupušių  kapinės buvo skaitmenizuotos. Šiais metais dirbta su aukštalipių nupjautų medžių sutvarkymu ir išvežimu. Iš Balelių kapinių paruošta mediena suvežta į Balelių UDC.
Taujėnų seniūnija, siekdama geresnės ir spartesnės kelių ir viešųjų erdvių priežiūros,

įsigijo naujų padargų prie traktoriaus: sniego stumdytuvą, smėlio - druskos barstytuvą, puspriekabę.

2022 metais,  gerinant kelių būklę, atliktas kelio Naujasodis – Palėnis  ištisinis žvyravimas.

Bendras kelių ir gatvių ilgis – 75,29  km.. Viešųjų kelių 51,15  km. iš jų: su asfalto danga 0,97 km., žvyro danga 48,81, grunto danga 1,37 km.. Vidaus kelių 11,49 km. iš jų: žvyro danga 10,89 km., grunto danga 0,60 km. Gatvių 12,65 km. Iš jų: su asfalto danga 4,80 km., žvyro danga 7,63 km., grunto danga 0,22 km.. Automobilių stovėjimo aikštelių 2863,03 m2,  pėsčiųjų takų  ir šaligatvių 3208,55 m2. Visi šie objektai prižiūrėti ištisus  metus.  Greideriuoti ir žvyruoti keliai ir gatvės, sutvarkytos asfaltuotų gatvių išdaužos, papildomai įrengtos konteinerių pastatymo vietos prie Balelių ir Jurgelionių kapinių, atliktas ištisinis žvyravimas Naujasodis-Palėnis,  žvyruotų kelių ir gatvių padengimas priemone nuo dulkėjimo, žiemos metu valytas sniegas. Visiems šiems darbams panaudota 50180 eurų.      

              IV. VIEŠOSIOS INFRASTRUKTŪROS PLĖTROS PROGRAMOS

Vykdant viešosios infrastruktūros plėtros programą, siekiama užtikrinti seniūnijos gyvenviečių gatvių apšvietimą ir apšvietimo įrenginių priežiūrą. Seniūnijos gyvenvietės apšviestos nuo spalio iki balandžio mėnesio. Gatvių apšvietimui išleista 11151 Eur. Vykdant elektros linijų kabeliavimo darbus, buvo naujai įrengtas Pamūšio gyvenvietės apšvietimas, įrengiant naujas atramas su lediniais šviestuvais.           
                V. SVEIKATOS APSAUGOS IR SOCIALINĖS PARAMOS PROGRAMA
Socialinės paslaugos teiktos įvairių socialinių grupių asmenims bendradarbiaujant su įvairiais įstaigų specialistais, socialiniais partneriais. Buvo siekiama sumažinti socialinę atskirtį, gerinti gyvenimo kokybę.

Vienkartinės materialinės paramos kreipėsi 18 asmenų, socialinės išmokos vaikams - 122. Maisto produktams iš ES fondų priimta 118 prašymų. Priimti 206 prašymai piniginei socialinei paramai gauti. Būsto šildymo, karšto ir šalto vandens kompensacijai priimta 397 prašymai. Socialinių išmokų ir kompensacijų gavėjų skaičius lyginant su praėjusiais metais padidėjo beveik  87 proc. Teikiamos Pagalbos į namus paslaugos 12 šeimų.

Organizuojant pagalbą ir padedant tvarkyti įvairius dokumentus, apsilankyta šeimose 37 kartus. Surašyti 24 buities ir gyvenimo sąlygų patikrinimo aktai. Seniūnijoje gyvena 34 asmenys kuriems nustatyta priežiūros  ir 12 – ai slaugos poreikiai. Organizuotas nemokamas maitinimas mokykloje 29 –rių šeimų  vaikams. Per metus organizuota 9 socialinių reikalų komisijos posėdžiai, apsvarstyta 26 klausimai. Seniūnijoje metų eigoje apgyvendinta 21 ukrainiečių šeima, metų pabaigoje gyveno 12 šeimų.
Bendradarbiaujant su  Taujėnų parapijos Carito narėmis surengta Kūčių vakarienė vienišiems Taujėnų parapijos žmonėms.  

VI. LĖŠŲ PANAUDOJIMAS

 Taujėnų seniūnija vykdydama  seniūnijos veiklos programos priemones 2022 metais lėšas naudojo pagal patvirtintas sąmatas. Šioms programoms įgyvendinti panaudota 197740 Eur asignavimų.

   VII . RENGINIAI IR PROJEKTAI
Seniūnija kartu su bibliotekų ir kultūros darbuotojais bei gimnazija ir bendruomenėmis  kartu organizavo įvairias šventes, renginius, minėjimus.

Kaip ir kiekvienais metais tradicinėmis tapusios Baleliuose „Kaziuko mugė“,  Užulėnio kaime “Smetoninių“ šventė, Joninės bendruomenėse, padėkos vakaras Baleliuose, mokslų metų pabaiga Užupušių bendruomenėje, užgavėnios, eglutės įžiebimo šventės Užupušių, Pamūšio ir Taujėnų bendruomenėse.
                    Minėjimai skirti valstybinėms šventėms : tai  Sausio 13 d. vyko  Laisvės gynėjų dienos minėjimas, Vasario 16 paminėta  Lietuvos nepriklausomybės  atkūrimo diena. Kovo 11 -ąjai  Lietuvos nepriklausomybės atkūrimo dienai paminėti ir Ukrainai palaikyti, organizuota eisena  prie Laisvės paminklo. Renginiai vyko Gedulo ir vilties (birželio 14 d.) bei Valstybės (liepos 6 d.) dienoms  paminėti.

2022-ieji buvo jubiliejiniai metai: Taujėnų kultūros namai šventė 70-ąjį jubiliejų, Taujėnų teatras „Bičiuliai“-25- ąjį jubiliejų, respublikinis mėgėjų teatro festivalis „ Prie dvaro“ šventė  savo 20-ąjį jubiliejų,  Taujėnų miestelio ir Balelių kaimo bendruomenės 20-ąjį jubiliejų.

Vyko regioninė vokalinių ansamblių šventė konkursas „Dainos skambumas Tėviškei“.

Baltiškos kultūros ir ekstremalios muzikos festivalis „KILKIM ŽAIBU“.

Švenčiant Švento Kryžiaus išaukštinimo atlaidus surengta įspūdinga paroda apie seniūnijos teritorijoje esančius kryžius. Tai mūsų gyventojos, buvusios mokytojos Nijolės Krikštaponienės iniciatyva, kartu su   biblioteka ir   seniūnija,  surinkta  informacija apie Taujėnų  seniūnijos  teritorijoje  esanačius  kryžius. Kiekvienas kryžius aprašytas, turintis savo istoriją, prisiminimus.

 Nuotraukų paroda ir pristatymas suorganizuotas Taujėnų Šv. Kryžiaus Išaukštinimo bažnyčioje. 

Taujėnų seniūnija numatytus tikslus bei uždavinius, pagal ekonominę situaciją ir galimybes, 2022 metais įgyvendino.
Seniūnė                                                                                               Elvyra Tulušienė

